Agenda

1. Valg af dirigent og referent
2. Bestyrelsens beretning
3. Forelæggelse af revideret regnskab for 2019 til godkendelse.
4. Forelæggelse af budget for 2020 til godkendelse.
5. Behandling af indkomne forslag.
	1. Forslag til opdaterede vedtægter fra bestyrelsen.

Se vedlagte eksemplar

1. Valg af
	1. 3 bestyrelsesmedlemmer

På valg er:

Jimmy Boa

Walter Østerstrøm

John Danielsen

Jesper Mathiasen

Alle modtager genvalg

* 1. 2 suppleanter

Charlotte Gade Olsen

Villy Petersen

Begge ønsker genvalg

* 1. 2 revisorer og 1 revisorsuppleant

Dorte Pilegaard og

Lotte Mouritzen

Ønsker genvalg? endnu ikke vidende om svaret 😊

1. Eventuelt.

Bestyrelsesmedlemmer vælges for 2 år, alle andre for 1 år. Suppleanter, der indtræder i en valgperiode, er på valg ved førstkomne ordinære generalforsamling.

Ad 1:

Ander Pilegaard blev valgt til dirigent. Han kunne konstatere, at indkaldelsen er lovlig efter vedtægterne. Annonce i Heden, på Facebook, opslag i Brugsen og i Gadstrup Motion.

Referent er Jimmy Boa

Stemmetællere er Tommi Gadbert og Jesper Mathiesen

Ad 2:

**Indledning:**

Jeg har nu fungeret som formand et år og med denne post følger også tjansen at lave årsberetning, hvilket er en fin anledning til at gøre status på året, der nu er gået.

Det har været bestyrelsens første år i en ny tidsepoke - tiden efter ”Merete”, hvor vi som bestyrelse har skullet finde egne ben at stå på. Det har samtidig været et år, hvor vi har haft vores fokus på den kommende flytning af Gadstrup Motion, der til maj rykker ind i hallens nye tilbygning. Denne indflytning har været et meget stort ønske igennem mange år, og nu er det meget tæt på at det bliver en realitet.

De fleste streger til haludvidelsen var slået inden indgangen til 2019 og det store og inddragende arbejde, som kommunen har stået i spidsen for, var overdraget til arkitekterne, så de helt detaljerede tegninger til udbudsrunden kunne produceres.

Da kommunen i foråret annoncerede resultatet af udbudsrunden og samtidig meddelte en opstart kort efter, var vi flere der ikke helt kunne tro på at en opstart på byggeriet lå så tæt om hjørnet. Men tingene er gået som planlagt og første fase omfattede nedrivningen af cafeteriet og foyeren, der som bekendt grundet utilstrækkelig konstruktionsmæssig styrke ikke lod sig bruge i den fremtidige halløsning. Herefter gik man i gang med selve fundamentet og inden længe begyndte selve bygningen at rejse sig. Status er lige nu, at byggeriet går som planlagt og Gadstrup Motion har fået tilsagn om at vi kan benytte vores pavilloner frem til de nye faciliteter er klar til indflytning primo maj 2020.

Det har været et år med mange møder både i selve bestyrelsen men i høj grad ligeledes i de sideløbende arbejdsgrupper.

Tilbage i maj havde Jimmy indkaldt alle instruktører, hjælpere og bestyrelsesmedlemmer til et opstartsmøde på Gadstrup Skole for at strukturere arbejdet med at få planlagt og gennemført følgende to store hovedopgaver:

*Flyttegruppen* – hvis hovedopgave var at udarbejde en plan for udnyttelsen af de nye lokaler samt at komme med ønsker til nye investeringer i forbindelse med overgangen til de nye lokaler. Denne gruppe blev opdelt i tre undergrupper:

* Motion
* Spinning
* Crossfit/kettlebell

*Afviklingsgruppen* – hvis hovedopgave består i at få bortskaffet de eksisterende pavilloner, som vi selv er ansvarlige for at få rømmet. I denne sammenhæng kan det nævnes, at vi har fået tilsagn om at kunne blive i nuværende lokaler frem til indflytning i de nye.

Alle grupper har haft mulighed for at komme med ønsker og ideer til en ny indretning og disse ønskelister er siden afstemt efter to parametre: dels de nye fysiske rammer og dels ud fra det faktum, at meget af vores nuværende udstyr er udtjent og det derfor er på sin plads at tænke i nyindkøb.

*En kæmpestor tak* til alle der hver især og sammen har ydet en kolossal indsats. Der er rigtig mange ting, der skal falde på plads når et spritnyt motionscenter skal tilrettelægges helt fra bunden.

Nu er vi i den afsluttende fase, hvor vi skal lægge os fast på indkøb af nyt inventar og vi har derfor behov for at generalforsamlingen godkender vores planlagte indkøb og dermed stiftelse af gæld.

At vi set i bakspejlet igennem alle årene har haft en meget stabil medlemsskare, giver os troen på at vi også fremadrettet vil kunne fastholde en fornuftig indtægt, der kan bære en øget månedlig udgift til betaling for vores nye investering.

**Bestyrelsen:**

Bestyrelsen har efter sidste generalforsamling skulle tilpasse sig en ny konstellation og, vi har skullet vænne os til, at vi ikke længere havde en ”Merete” ved roret. Heldigvis er der i bestyrelsen ”garvede kræfter” og en mængde gammel og nyttig viden. Vores ihærdige arbejde frem imod målet, og den snarlige indflytning i sigte, har på mange måder gjort bestyrelsesarbejdet meget målrettet og har fyldt meget og har haft den konsekvens, at vi ikke har haft ret meget andet på programmet i år. Arbejdet omkring opbygningen af det nye center, planlægning omkring indretning og indkøb af nyt materiel og arbejdet omkring afhændingen af pavillonerne har krævet en noget hyppigere mødeaktivitet end vanligt både i de mindre arbejdsgrupper og i selve bestyrelsesgruppen.

En arbejdsopgave vi ikke lige havde set komme, var nedbruddet af vores gamle nøglesystem. Et nedbrud der resulterede i at vi havde åbent center i mere end en forstand. Heldigt at vi bor i en del af landet, hvor dette ikke resulterede i uindbudte gæster, da døren til centeret faktisk stod ulåst i ganske mange dage, før vi kunne tage et nyt nøglekort system i brug. Det var et stort arbejde som Poul heldigvis med sin sædvanlige ro fik styr på.

Jeg har til denne beretning fået hjælp af de ansvarlige for de enkelte idrætsgrene, der har tilsendt mig deres input om året, der er gået. Den følgende gennemgang af de enkelte idrætsgrene vil derfor være med udgangspunkt i deres input.

Kort fra de enkelte idrætsgrene:

**Crossfit/Kettlebell:**

*Kettlebell konkurrenceholdet* består af meget dedikerede atleter, der træner 3 gange om ugen og fremstår som et af de bedste Kettlebellhold i Danmark, hvilket antallet af indhentede medaljer borger for. Atleterne stiller ikke alene op til konkurrencer indlands. En delegation var ligeledes taget til VM i Polen, hvor der både blev hentet guld og sølv ligesom Lars Nørredal, fik en Masters of sport titel med hjem fra stævnet.

*Crossfitholdene* er ligeledes godt besat med medlemmer, der benytter sig af de mange hold som er til rådighed. Holdene spænder lige fra crossfit over pump og styrke, TRX og slyngtræning til cykelcross holdet, der fokuserer på at styrke de muskelgrupper, der bruges til cykling.

Derudover er der *2 lukkede junior crossfithold* om ugen, der er godt besøgt. Ligesom ved Kettlebell er disse hold instrueret af en flok dedikerede instruktører, der sørger for varieret træning uge efter uge. Som nyhed her i 2020 er der startet nyt hold op der hedder funktionel træning, hvor man lærer de grundlæggende øvelser inden for funktionel træning, samtidig med at man kommer i bedre form.

**Powerwalk :**

Vi har i 2019 haft ét hold, der går 2 gange om ugen mandag og onsdag om formiddagen med start fra hallen kl. 10:00.

Vores mangeårige instruktør Bente Theilgaard valgte i andet kvartal at stoppe som instruktør og i den forbindelse vil vi godt sige Bente Theilgaard tak for den store indsats og engagement hun i årevis (mere end 10 år) har udvist. Med foranstående in mente er det med stor glæde, at vi kan præsentere en ny instruktør til ovenstående hold nemlig Lisa Nielsen. Lisa Nielsen har flere års erfaring i praksis med Powerwalk o.a. samt har ligeledes den teoretiske baggrund på plads.

Velkommen til Lisa Nielsen.

Holdet afholder stadig deres kaffemøder efter behov og tager ligeledes på ture udenbys for at komme til at gå i forskelligt terræn. Men der er mere plads på landevejen og dermed også ledige pladser til flere medlemmer på dette hold.

**Fitness:**

Fitness har haft et travlt år og der har ikke været for mange instruktører. Det har heldigvis hjulpet her sidst på året, at vi har fået uddannet en, og at tre andre instruktører er på vej. Et stort velkommen til jer.

Ud over det at være instruktører har I igen i år været meget aktive og I har været ind over de arrangementer klubben har afholdt. I fasen omkring den nye hal, har I også bidraget med gode ideer og input. En helt særlig tak til Michael Koholm, der har fungeret som sparringspartner til Tommi omkring indhentning af tilbud og i dialog med konsulenter i forbindelse med at der er blevet indhentet tilbud på inventar til de nye lokaler. Det har været noget af en udfordring og et kæmpe stykke arbejde.

Tommi siger tak for hjælpen. Dejligt at I, i fællesskab igen fik vores ungdomsfitness til at fungere. I er gode til at tage udfordringerne op, når der opstår problemer og I gjorde en fantastisk indsats, da klubben skulle have nye indgangs kort. uden indblanding fra bestyrelsen tog I selv initiativ for at få løst problemet, klubben siger tusinde tak for jeres hjælp. Selv nu så lang tid efter, bliver der lavet nye kort.

I år har vi ligeledes kunne markere at Michael har været instruktør i fitness i 10 år godt gået.

**Spinning**

I spinningen har der været godt gang i de 21 Tomahawk IVC6 cykler, og i sommersæsonen var der ligeledes landevejskørsel 1 gang ugentlig.

Der er gang i cykler op til 12 hold om ugen i 1. kv 12 hold, 2. kv. 5 hold, 3. kv 3 hold og 4. kv. 10 hold. På årsplan svarer det til at der ca. 5400 deltager, der trapper i pedalerne under tilråb fra en instruktør og den dertilhørende tempoanvisende høje musik.

60+ holdene giver den gas og John har nu formiddagsspinning 2 til 3 dage om ugen fra kl. 10 til 11 og der er rift om pladserne. 60+ holder sommerpause fra april til oktober og trods dette når der alligevel at kommer ca. 870 deltagere igennem på en sæson.

Der er fortsat ønske om flere instruktører. Dejligt at Merete Olsen og Lars Nørredal har meldt sig og bliver uddannede i 2020.

Der har igennem året været en del reparationer på cyklerne, hvilket vi selvfølgelig er ærgerlige over. For at holde cykelparken så funktionsdygtig som muligt er det derfor meget vigtigt at fejl indrapporteres så de kan blive repareret og igen kan indgå træningen.

**Gadstrup Motionsløbet**

Gadstrup løbet blev traditionen tro afholdt den første søndag i oktober og denne gang var det 10 år siden løbet blev afholdt første gang.

Der var 130 registrerede deltagere og såvel børn som voksne var fordelt ud over de forskellige discipliner med konkurrencer på de forskellige distancer på henholdsvis 2½, 5 og 10 km samt muligheden for 5 km power Walk. Der var i anledning af 10 året sponsoreret ekstra til de flotte præmier.

Stor tak til Lotte Mouritzen som løbsarrangør godt hjulpet af Frank Roslyng og Merete Olsen.

**Gadstrup Grand Prix**

Gadstrup Grand Prix løb af stablen d.18.august. Løbet var igen i år og for sidste gang arrangeret af Casper Skovgaard og Lisa Borgkile godt assisteret af Merete og Palle.

Cykelløbet blev i 2019 kørt for 3. gang og med 45 deltager imod 60 deltager i 2018, hvilket kan være på grund af den dårlige vejrudsigt og sommerens meget regn. Selve løbet er på 55 km og blev kørt som 10 x 5½ km rundt om Gadstrup Mose.

Palle og Merete er nu så velbevandret i arrangementet, at de har meddelt bestyrelsen, at de gerne vil overtage opgaven som arrangør her i 2020.

**Roskilde Festivalen:**

Som noget nyt er Gadstrup Motion blevet repræsenteret på listen over frivillige i til Roskilde Festivalen. Gadstrup Motion har overtaget den maleropgave Ramsø Musikhus havde. Fordelen for Gadstrup Motion er det pengebeløb Festivalen donerer til foreningen efter årets Festival, et beløb der de sidste år har ligget på omkring 42.000 kr. Det er tanken at disse penge skal komme så mange som mulig til gode så derfor har vi i år sponsoreret præmier til Gadstrupløbet og Gadstrup Grandprix samt givet et beløb til Skolernes Play Back konkurrence.

**Mål for 2020:**

* Indflytning og ibrugtagning af det nye center
* Det fortsatte arbejde på at fremme det bedste til fordel for vores mange medlemmer

***Tak:***

* Stor tak til bestyrelsen for det gode samarbejde og for at bakke mig op i formandsposten Tak for den ihærdige indsats der er lagt for dagen ikke mindst i de sidste måneder, og de mange hyggelige timer vi har tilbragt sammen. En lidt særlig tak til dig Tommy, der på det nærmeste har ligget vandret de sidste måneder i arbejdet med at indhente ønsker til indkøb af nyt inventar og møder med salgskonsulenter. Her ligeledes en stor tak til Michael Kokholm for at have ageret både chauffør og sparringspatener og Thomas Nielsen for at tilbyde sig med sin viden om leasingaftaler.
* Stor stor tak til vores ihærdige instruktører der alle er super dedikerede og gør et stort stykke frivilligt arbejde til glæde for vores mange medlemmer.
* Tak til rengøringsholdet der sørger for at her altid er rent og pænt og tak til Anne for at holde liv i vores planter så også de trives
* Tak til Lotte Mauritsen, Frank Roslyng, Casper Skovgaard og Lisa Borgkilde Merete og Palle, der alle har stået for at vi igen i år har kunnet afholde henholdsvis Gadstrupløbet og Gadstrup Grandprix. Tak ligeledes til alle de øvrige frivillige, der har været med til at få disse arrangementer til at kunne lykkedes
* Tak til vores webmaster Steen Munkeboe for at have taget hånd om vores hjemmeside
* Tak til dem vi ringer til når skidtet ikke virker
* Tak til vores sponsorer:

Til Gadstrup løbet: Blomsterstalden, OK benzin, Syd bank og Daglig Brugsen i Gadstrup, Syd Bank og Roskilde Festivalen.

Til Grand Prix: Fri, Fri Cykler, Havdrup Brugs, Asfaltspecialisterne og Roskilde Festivalen

* Tak til Flemming, min mand, som fortsat vil bruge tid og energi på arbejde optil og under Roskilde Festivalen.
* Til sidst men absolut ikke mindst stor tak til alle vores ihærdige medlemmer som det hele drejer sig om. Tak fordi I støtter op omkring brugen af vores Motionsklub og som dermed gør det hele muligt. Uden jer ingen Klub. Det er bestyrelsens store håb, at I vil synes godt om vores nye omgivelser og at Gadstrup Motion bevarer den særlige ånd, der altid har hersket i vores pavilloner.

Ad 3:

Regnskab blev i underskrevet stand fremvist til dirigenten.

Små 50.000 kr mere i kontingenter i 2019 end 2018.

Lokaletilskud kommer ind med forsinkelse

577 personer har indbetalt kongintent

Der har været særligt store udgifter til ventilation og låsesystem

50.000 kr er brugt mere til aktivitetsudgifter i 2019 end 2018.

End udspecificeret opgørelse over merudgifter er vist på bagsiden af regnskabet.

Ad 4:

Budget

Godkendt

Ad 5:

Bestyrelsen ønsker bemyndigelse til at stifte gæld på 900.000 kr til tilbagebetaling over 5 år. Vedtaget.

Ad 6:

Charlotte ønsker opstillelse: 4 stemmer

Mathias ønsker opstillelse: 10 stemmer

* 1. 3 bestyrelsesmedlemmer

På valg er:

Jimmy Boa - genvalgt

Walter Østerstrøm - genvalgt

John Danielsen – ønsker ikke genvalg

Jesper Mathiasen – genvalgt

* 1. 2 suppleanter

Charlotte Gade Olsen – genvalgt da hun ikke blev valgt til bestyrelsen

Villy Petersen – genvalgt

c. revisorer og 1 revisorsuppleant

Dorte Pilegaard og

Lotte Mouritzen

Ad 7:

-